આ કેબેકવાળા છે જ એવા – એવો એથનિક ઝઘડો પણ કેનેડામાં શરૂ થયો હતો. અન્ય એક કાર્યક્રમમાં તેમણે આલ્બર્ટાની અવગણના કરી એટલે ત્યાંના લોકો નારાજ થઈ ગયા હતા. ગત જુલાઈમાં કેનેડા ડે પર ટ્રુડોએ ભાષણ કર્યું ત્યારે તેમણે દરેક રાજ્ય વિશે કમેન્ટ્સ કરી હતી. કેનેડામાં 13 રાજ્યો છે, પણ તેમાં આલ્બર્ટાનો ઉલ્લેખ કરવાનું તેઓ ચૂકી ગયા. બાદમાં એનાઉન્સરે યાદ અપાવ્યું એટલે તેમણે સોરી કહ્યું અને કહ્યું કે વી લવ યુ, આલ્બર્ટા. જોકે આલ્બર્ટામાંથી અનેક લોકોએ કમેન્ટ કરી કે વી નો યુ હેટ આલ્બર્ટા. આલ્બર્ટા સાથે ના પિતા પિયર ટ્રુડોને પણ વાંધો પડ્યો હતો. આ રાજ્યમાં તેમના પિતા ધિક્કારને પાત્ર થયા હતા. આલ્બર્ટામાંથી ખનીજ તેલ નીકળે છે. તેના કારણે સ્થાનિકોને સસ્તામાં ફ્યુઅલ મળે અને વીજળી પણ સસ્તી મળે. આ નીતિનો તેમણે વિરોધ કર્યો હતો અને સમગ્ર કેનેડાની જે એનર્જી પોલિસી હોય તે આલ્બર્ટામાં પણ લાગુ પાડવાની ફરજ પાડી હતી. આલ્બર્ટાના મુખ્ય શહેર કેલગરીના મેયરે એક સ્ટિકર તૈયાર કર્યું હતું. લોકો પોતાના બમ્પર પર તે સ્ટિકર લગાડતા હતા. તેમાં લખ્યું હતું કે પૂર્વના મૂર્ખાઓને અંધારામાં જ રહેવા દો.